# Xixili Bengoetxea

Xixili Bengoetxea Llona (Otxandio, Bizkaia, 2000) historialaria eta dokumentalista da.

## Biografia

Gasteizen, Euskal Herriko Unibertsitatean burutu zituen Historia ikasketak eta Bilboko Euskal Museoan praktikak. Herri desberdinetan bisita historikoak gidatzeko aukera izan du eta udako oporraldietan arkeologia-indusketetan parte hartzekoa.
2023an, Gerediaga Elkarteak sustatzen duen Durangaldeko Ikerlari Gazteen II. Sariketa irabazi zuen 19-35 urte bitartekoen kategorian. “Garavilla fabrika Otxandion. Arrain kontserba industria eta emakume langileen lan prozedurak eta baldintzak” izenburupean gauzatu zuen bere ikerketa-lana, 1957an bere jaioterrian jarritako antxoa-kontserba lantegiaren nondik norakoetan sakonduz. Bertan lan egindako emakumeen ahozko testigantzak ardatz izanda, haiei aitortza egin nahi izan die ikerketaren bidez. Astola urtekariak bere 17. zenbakian aipatutako ikerketaren laburpena eman zuen argitara.
Kastillo Bizirik koordinakundearen partaide da bere sorreratik, Otxandio, Ubide eta Legutioko lurretan jarri nahi den parke eolikoaren kontrako plataforma.
Xixili Bengoetxea Gerediaga Elkartean dihardu, artxibo lanak egiten eta dokumentalista gisa.

## Sariak

* 2015ean, Iurretako Bibliotekak antolatutako Orri Markagailuen lehiaketa irabazi zuen
* 2015ean, Iurretako Bibliotekaren XII. Literatur Lehiaketaren DBHko 3. eta 4. mailen kategorian Accesita, Aipamena lortu zuen Izarren hautsa ipuinarekin
* 2015ean, Iurretako Bibliotekaren XII. Literatur Lehiaketan eta bere adin kategorian lehen saria lortu zuen Soiltasuna izenburuko bertso sortarekin
* 2016an, Iurretako Juan Orobiogoitia Institutuko XIII. Literatur Lehiaketan, beste bi ikaskiderekin batera izan zen saritua DBH 4. mailako kategorian
* 2023an Gerediaga Elkarteak antolatzen duen Durangaldeko Ikerlari Gazteen II. Bekaren irabazlea izan zen bere adinari zegokion kategorian

## Erreferentziak

* ↑ ««Otxandion izandako arrain-kontserba fabrika ia ezezaguna da herrian»» Berria 2024-01-17 (Noiz kontsultatua: 2025-01-18).
* ↑ «Ikerlari gazte berri bi: Xixili Bengoetxea eta Jokin Camarero» gerediaga.eus (Noiz kontsultatua: 2025-01-18).
* ↑ «Xixili Bengoetxea: 'Nire gogoa izan da egin barik egoan gai bat ikertzea'.» bizkaie.biz (Noiz kontsultatua: 2025-01-18).
* ↑ «Astola 17» gerediaga.eus (Noiz kontsultatua: 2025-01-18).
* ↑ (Gaztelaniaz) Telebista, dotb Durangaldeko. (2023-10-25). «¿Conoces la historia de los 12 músicos de la fachada del Ayuntamiento de Durango? | dotb Durangaldeko Telebista» dotb.eus (Noiz kontsultatua: 2025-01-18).
* ↑ Castro, Markos Tedin-Uriburu. «Kastillo Bizirik koordinakundea sortu dute Otxandion, parke eoliko berriei aurre egiteko» bizkaia.hitza.eus (Noiz kontsultatua: 2025-01-18).
* ↑ «Nor gara» www.gerediaga.eus (Noiz kontsultatua: 2025-01-18).
* 1 2 (Gaztelaniaz) DURANGON. (2015-05-11). «Iurretako Literatur lehiaketak ia 400 partaide bildu ditu» durangon.com (Noiz kontsultatua: 2025-01-18).
* ↑ (Ingelesez) «Joal 16 by Orobiogoitia IKT - Issuu» issuu.com 2016-06-14 (Noiz kontsultatua: 2025-01-18).
* ↑ dot_durangaldea. (2025-01-02). «Durangaldeko Ikerlari gazteentzat deialdi berria zabaldu du Gerediagak - DOT Durangaldea» dot.eus (Noiz kontsultatua: 2025-01-18).

## Kanpo estekak

* Datuak: Q131812423